Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: 8/1999. (XI. 10.) SZCSM rendelet módosításáról
Paragraph Index: 307

(2) A letéteményes az Európai Közösségek Hivatalos Lapjában hirdeti ki a jegyzõkönyv elfogadásával, a csatlakozásokkal, a nyilatkozatokkal, a fenntartásokkal, valamint minden egyéb, a jegyzõkönyvre vonatkozó értesítéssel kapcsolatos információkat. Amelynek hiteléül azt az alulírott meghatalmazottak az alábbiakban kézjegyükkel látták el. Kelt Brüsszelben, 1997. június 19-én, egyetlen eredeti példányban, angol, dán, finn, francia, görög, holland, ír, német, olasz, portugál, spanyol és svéd nyelven készült, amely nyelvek mindegyike egyaránt hiteles, az Európai Unió Tanácsának Fõtitkárságának irattárában helyezik letétbe. Együttes Nyilatkozat a 13. Cikk (2) bekezdéséhez A tagállamok kijelentik, hogy a 13. cikk (2) bekezdésében a jegyzõkönyv 7. cikkére történõ utalás kizárólag arra az együttmûködésre vonatkozik, amelynek résztvevõi egyik részrõl a Bizottság, másik részrõl a tagállamok, és nem érinti a tagállamok mérlegelési jogát, hogy belátásuk szerint szolgáltassanak információkat a bûnügyi nyomozások során. A Bizottság nyilatkozata a 7. cikkhez A Bizottság elfogadja az Európai Közösségek pénzügyi érdekeinek védelmérõl szóló egyezmény második jegyzõkönyvének 7. cikke alapján ráruházott feladatokat.”

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes